बजट में 45% तक कर बढ़ाने का था प्रस्ताव, बढ़ा दिया 246 फीसदी तक
नगर निगम ने संपत्ति कर 75 से 246 फीसदी तक बढ़ा दिया है। वर्ष 2016-17 के बजट में 45 फीसदी तक कर बढ़ाने का फैसला हुआ था। आखिरी तारीख पास होने पर लोग जब टैक्स जमा करने जा रहे हैं तो इसका पता चल रहा है। इससे संपत्ति कर विभाग में कर्मचारी और लोगों के बीच रोज विवाद हो रहे हैं।
नगर निगम पहले लोगों से केवल संपत्ति कर वसूलता था लेकिन अब बजट में तीन कर नए जोड़ दिए हैं। जल अभिकर, जल निकास कर और ठोस अपशिष्ट उपभोक्ता प्रभार। इन तीनों नए टैक्स के रूप में नगर निगम को 45 फीसदी संपत्ति कर जनता से ज्यादा वसूला जाना था।
शिक्षा उपकर, नगरीय विकास उपकर सहित अन्य कर मिलाकर लोगों से 75 फीसदी तक संपत्ति कर वसूला जा रहा है। यही नहीं न्यूनतम टैक्स 180 से बढ़ाकर 624 रुपए कर दिया है। यह बढ़ोतरी 246 फीसदी तक है। खास बात यह है कि लोगों को इसकी जानकारी भी नहीं है। शहरवासियों को बढ़ा हुआ कर 31 मार्च तक हर हाल में जमा कराना है नहीं तो 10 फीसदी पेनल्टी भी चुकाना होगी। इससे लोगों में आक्रोश है और इसे लेकर नगर निगम में रोज विवाद हो रहे हैं।
गलत है तो मुझे बताओ, मैं ठीक कराऊंगा
बजट में जो टैक्स की दर तय हुई थी। उसी अनुसार टैक्स वसूला जा रहा है। यदि किसी से ज्यादा टैक्स वसूला जा रहा है तो आप मुझे बताओ। मैं उसे ठीक कराऊंगा। एस. के. सिंह, आयुक्त नगर निगम
महापौर बोलीं- संपत्ति कर का रिव्यू करवाएंगे
संपत्ति कर को लेकर शिकायत आ रही है। इसका अध्ययन कराएंगे कि आखिर गलती कहां हो रही है। इसे रिव्यू करवाया जाएगा। जल्द ही इसके लिए सभी से बैठकर चर्चा की जाएगी। डॉ. सुनीता यार्दे, महापौर
25 फीसदी ठोस अपशिष्ट उपभोक्ता प्रभार
बजट में भी हमने विरोध किया था, नगर निगम का घेराव किया जाएगा
नगर निगम में नेता प्रतिपक्ष यास्मीन शेरानी ने बताया बजट में भी हमने विरोध किया था। लेकिन सत्ता पक्ष के लोगों ने हमारी सुनी नहीं। बजट में तो जल अभिकर, जल निकास कर और ठोस अपशिष्ट उपभोक्ता प्रभार लगाने की बात कही थी। लेकिन जनता से तो चार गुना तक टैक्स वसूला जा रहा है। यह पूरी तरह से गलत है। हम इसका विरोध करेंगे और नगर निगम का घेराव कर प्रदर्शन करेंगे।
02 फीसदी शिक्षा उपकर
इतने करों की वसूली
10 फीसदी जल अभिकर
10 फीसदी जल निकास कर
ऐसे समझे संपत्ति पर लगने वाले करों का गणित
करदाता का नाम रमेशचंद्र मुंगेरिया राजेंद्रसिंह गोयल
स्थान जहां संपत्ति है लक्ष्मणपुरा मिडटाउन
संपत्ति का क्षेत्रफल 400 वर्गफीट 1500 वर्गफीट
कर निर्धारण वर्ष 2015-16 2016-17 2015-16 2016-17
संपत्ति कर (10 प्रति.) लागू नहीं 227 1035 1443
ठोस अपशिष्ट कर (25 प्रति) लागू नहीं 57 लागू नहीं 361
जल अभिकर (10 प्रति) लागू नहीं 23 लागू नहीं 144
जल निकासी कर (10 प्रति) लागू नहीं 23 लागू नहीं 23
समेकित कर (फिक्स) 180 180 180 180
शिक्षा उपकर (2 प्रति.) लागू नहीं 114 259 361
कुल राशि 180 624 1474 2512
(नोट: शिक्षा उपकर संपत्ति कर, ठोस अपशिष्ट कर, जल अभिकर, जल निकासी कर और समेकित कर की कुल राशि पर लगता है। जबकि समेकित कर की राशि फिक्स है।)
02 फीसदी नगरीय विकास उपकर
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva awa_Deva hin_Deva hin_Deva hin_Deva hin_Deva hin_Deva hne_Deva hin_Deva bho_Deva hin_Deva hin_Deva